Lav et referat af nedenstående tekst:

Tekst:
TV2 Nords to udsendte journalister og en fotograf er ved et modtagecenter i byen Przemysl i Polen få kilometer fra grænsen til Ukraine. Det er et opsamlingssted for de ukrainske flygtninge, hvor de kan komme ind og få mad og vand, inden de skal videre ud i verden. En af de busser, der skal transportere flygtningene, kommer fra Fårup Turistbusser og har Kurt Christensen fra Onsild som chauffør. Det er anden gang, han er i Polen for at hente ukrainske flygtninge. Han kalder det for en frygtelig situation. - Man kan se, at det er flygtninge, og de er ramt af det – og det bliver vi andre også, lyder det fra Kurt Christensen, som er berørt af de flygtende ukraineres situation. - De er tomme i blikket. Man ser dem ikke smile eller grine, siger Kurt Christensen, som skal bringe ukrainerne sikkert til Aarhus. Se video fra byen Przemysl i Polen - få kilometer fra grænsen til Ukraine: Han troede, at den første tur skulle være en slags udflugt, men det var det overhovedet ikke. - Man kan slet ikke forestille sig, hvordan mennesker kan blive ramt, siger Kurt Christensen. Ombord på bussen til Aarhus er der en læge samt en tolk, der kan oversætte fra ukrainsk til dansk. Dansk skolelærer hjælper til i Polen Og med til at organisere det hele er Kim Sandvold fra Liseleje, som til daglig er skolelærer, men siden i søndags har arbejdet frivilligt på modtagecentret i Przemysl, hvor han hjælper til med at få registreret ukrainerne og sikre, at busserne er fyldt op. Flygtningene bliver fordelt i forskellige rum på modtagecentret, alt efter hvor de skal hen. Kim Sandvold fortæller, at der siden i søndags er kommet meget mere organisering på modtagecentret. Du er til daglig skolelærer. Hvorfor er du taget herned for at hjælpe til? - Jeg havde først tænkt på at køre ned og hente nogle ukrainere til Danmark, men det er der så mange, der gør. Men min chef var så flink at give mig fri, så jeg kørte herned som ”skolens udsendte medarbejder” og sender små lydfiler hjem om, hvordan det er hernede, siger Kim Sandvold og tilføjer: - Det er hårdt og barskt, og noget som ingen mennesker skal opleve. Men når jeg får ondt af mig selv, skal jeg bare gå en tur rundt herinde på modtagecentret, så finder jeg ud af, hvor godt jeg har det. Se indslag med buschauffør Kurt Christensen fra Onsild:

Referat:
Kurt Christensen fra Onsild er for anden gang i Polen for at hente flygtninge, og han er meget berørt over deres situation.